เรื่องร้องเรียน: สะพานลอยหน้าตลาดบางปะกอกได้รับความเสียหายจนต้องปิดการใช้งานตั้งแต่ช่วงปลายกุมภาพันธุ์คาดจากการบรรทุกของการทำรถไฟฟ้า ทำให้สะพานลอยชำรุดใช้การไม่ได้จนถึงปัจจุบัน ทุกวันนี้แก้ไขเบื้องต้นโดยการข้ามทางม้าลายพิเศษใต้สะพานลอยเดิมโดยต้องมีเจ้าหน้าที่มากกว่า10ท่านคอยอำนวยความสะดวกให้ประชาชน แต่ตัวสะพานลอยยังไม่ได้รับการแก้ไข ผ่านมา3 เดือนแล้วครับ
การดำเนินการของเจ้าหน้าที่: ก่อนอื่นต้องขออภัยท่านในความไม่สะดวกมา ณ ที่นี้  บมจ. อิตาเลียนไทย ผู้รับจ้างงานก่อสร้างโครงการ ได้นำสะพานลอยคนข้ามที่ซ่อมเสร็จแล้ว กลับมาติดตั้งเป็นที่เรียบร้อยแล้ว และยังต้องประกอบอุปกรณ์เสริมในตัวสะพานลอย พร้อมทั้งตรวจสอบความถูกต้องและความปลอดภัยในการใช้งาน คาดว่าจะสามารถเปิดใช้งานได้ประมาณกลางเดือนมิถุนายนนี้ ขออภัยทุกท่านในความไม่สะดวกมา ณ ที่นี้ 🙏🙏🚧👷🚝
ความเห็นของผู้แจ้ง: ขอชม . ผู้พัฒนาระบบที่ทำให้ประชาชนเข้าถึงส่วนกลางของรัฐ เพื่อสามารถแจ้งขอความช่วยเหลือ หรือ สอบถามถึงปัญหาสาธารณะได้รวดเร็วและมีประสิทธิภาพมากกว่ายุคก่อนๆ . ข้อเสนอแนะ  . อยากให้ผู้รับผิดชอบปัญหา อย่างในกรณีข้างต้น สะพานลอยได้รับความเสียหาย ประชาชนต้องข้ามทางม้าลายจำเป็นแบบอันตราย รวมไปถึงต้องเสียบุคลากรร่วม 10 คนในการบริการประชาชนที่ข้ามถนนตลอด 24 ชม. ในระยะเวลาเกือบ 4 เดือน ซึ่งความเป็นจริงการสร้างสะพานลอยหรือซ่อมแซมในส่วนที่ชำรุด สามารถทำได้รวดเร็วกว่านี้เพื่อความปลอดภัยของประชาชน เพราะสะพานลอยแห่งนี้เป็นสะพานลอยหลักที่ประชาชนใช้ตลอดทั้งวันครับ . ขอบคุณครับ
พื้นที่: แขวงบางปะกอก เขตราษฎร์บูรณะ กรุงเทพมหานคร